title: Skouds
text: Pru Skouda tek Bartova, čė ana īr patvėnkta, diutuo miesta pėitvakariūs telkša Bartuvuos tvėnkėnīs. Vakarėnio pakraštio ēn Kretinguos - Priekolės gelžkėlis. Glabnė miestā bodīnkā sotelktė miesta cėntrė: Skouda Šventiausės Trejībės bažninčė, Skouda muziejos, pašts, koltūras nomā, savėvaldībė, kėik i šiaurė - rajuona cėntrėnė lėguonėnė, īr globuos nomā. I šiaurė nu miesta i Bartova itek Louba, vuo rītėnis miesta šmuots ēn Loubas kairioujo intako - Pošopio.